Pavlova-stapel - Goeie Huishouding
Tuis » Recipes » Nageregte » Pavlova-stapel
2 houertjies roomkaas
80 ml grenadellapulp
4 perskes, in skyfies gesny
4 kiwivrugte, geskil en in skyfies gesny (opsioneel)
60 ml grenadellapulp
'n hand vol kruisementblare, vir garnering
Voorverhit die oond tot 120 °C en smeer en voer twee bakplate met bakpapier uit.
Klits die eierwitte en kremetart in 'n groot, skoon glasbak met 'n elektriese klitser totdat dit sagte punte vorm. Voeg die suiker 2 e op 'n slag by en klits goed ná elke byvoeging totdat al die suiker ingemeng is en die mengsel stywe, dik en glansende punte vorm.
Verdeel die eierwitmengsel tussen die twee bakplate en smeer elkeen om 'n sirkel van sowat 25 cm in deursnee te vorm. Bak dit vir 1 uur en 20 minute tot 1 uur en 30 minute tot bros aan die buitekant, maar nog sag binne-in. Laat heeltemal afkoel.
Maak intussen die vulsel. Klits die roomkaas en suiker in 'n groot bak totdat die suiker opgelos is. Voeg die vanielje-ekstrak by. Vou die room en grenadellapulp daarby in.
Pak die pavlova-stapel: Plaas een meringue op 'n koekstaander en smeer die helfte van die roomkaasmengsel oor, gevolg deur die vrugte. Sit die ander meringue bo-op en herhaal die lae. Sif versiersuiker oor en garneer met kruisementblare. Sit onmiddellik voor.